మొండి బకాయిలపై బ్యాంకర్లతో జైట్లీ చర్చలు
 
న్యూఢిల్లీ: బ్యాంకింగ్‌ వ్యవస్థలో పెరిగి పోతున్న నిరర్ధక ఆస్తులపై సమగ్ర చర్చలు జరిపేం దుకు ఆర్థిక మంత్రి అరుణ్‌జైట్లీ అత్యున్నతస్థాయి ఆర్‌బిఐ అధికారులతో సమావేశం నిర్వహిస్తున్నారు. శుక్రవారం జరిగే ఈసమావేశంలో ఆర్ధికసేవల కార్య దర్శి అంజూలై చిబ్‌దుగ్గల్‌ కూడా హాజరై సమ స్యాత్మక ఆస్తులపై తక్షణ పరిష్కారం కోసం చర్చలు జరుపుతారని తేలింది. ప్రధాన ఆర్ధిక సలహాదారు అరవింద్‌సుబ్రహ్మణియన్‌ ఇప్పటికే ఒక బ్యాడ్‌ బ్యాంక్‌ను సృష్టించి ఈసమస్యకు పరిష్కారం అన్వే షించాలని సూచించారు. రిజర్వుబ్యాంకు డిప్యూటి గవర్నర్‌ వైరల్‌ ఆచార్య రెండు అంశాలను ప్రతిపా దించారు. ప్రైవేటు స్థిరాస్తి యాజమాన్యకంపెనీ, జాతీయ అసెట్‌మేనేజ్‌మెంట్‌ కంపెనీలను స్థాపించి వీటిని పరిష్కరించుకోవచ్చన్నారు ప్రభుత్వరంగ బ్యాంకుల్లో నిరర్ధక ఆస్తులు 5.5 లక్షలకోట్లనుంచి 6.3 లక్షల కోట్లకు పెరిగాయి. ప్రతి త్రైమాసికం ముగిసేనాటికి 79,977 కోట్ల రూపాయలు పెరు గుతున్నాయి. గతనెలలో అరవింద్‌సుబ్రహ్మణియన్‌ మాట్లాడుతూ ప్రభుత్వరంగంలోనే స్థిరాస్తి పునర్‌ వ్యవస్థీకరణ కంపెనీ (ఎఆర్‌సి)లనుఏర్పాటు చేయా లని లేదా బ్యాడ్‌బ్యాంక్‌ ఏర్పాటుచేసి పెరుగుతున్న ఎన్‌పిఎలను కట్టడిచేయాలని సూచించారు. ఇక ఆచార్య ప్రతిపాదించిన పిఎఎంసి ప్లాన్‌ మెటల్స్‌, నిర్మాణరంగం, టెలికాం, టెక్స్‌టైల్స్‌రంగాలకు అమలుచేయవచ్చని సూచించారు. స్వల్పకాలంలో ఈ స్థిరాస్తులు ఆర్థికవిలువలు కలిగి ఉంటాయి. ఈ ప్రణాళిక ప్రకారంచూస్తే బ్యాంకింగ్‌రంగం 50 భారీ సమస్యాత్మక బాకీలను ఈ ఏడాది డిసెంబరు 31వ తేదీకల్లా పునర్‌వ్యవస్థీకరించాలని సూచించే అవ కాశం ఉంది. జాతీయ స్థిరాస్తి యాజమాన్య కంపెనీ గా (ఎన్‌ఎఎంసి)వివిధ రంగాల్లో అందుబాటులో ఉన్న రుణాలను రికవరీచేసేందుకు అవసరమైన ప్రణాళికలతోపాటు ఆయా కంపెనీల ఆర్థికపరిపుష్టి ఆధారంగా చర్యలు తీసుకునే అవకాశం ఉంటుందని నిపుణుల అంచనా. మొత్తంగాచూస్తే అత్యున్నత స్థాయి అధికారులతోఎఎన్‌పిఎలపై అరుణ్‌జైట్లీ సమ గ్రంగా చర్చిస్తారని అంచనా. ఇదిలా ఉండగా అంత ర్జాతీయ రేటింగ్స్‌సంస్థ ఫిట్జ్‌రేటింగ్స్‌ కొన్ని భార తీయ బ్యాంకులు ప్రత్యేకించి ప్రభుత్వరంగ బ్యాం కులు జారీచేసిన బాండ్లపై రెండేళ్లపాటు చెల్లింపులు దాటవేయవచ్చని అంచనావేసింది. ఇందుక ఆర్థికపరిపుష్టి క్షీణించడమే కారణమని అభిప్రాయ పడింది. రానిబాకీలు పెరగడం, ఆర్థిక సమతుల్యత దెబ్బతినడమే ఇందుకు కారణం. అంతేకాకుండా సుమారు 70వేల కోట్లు ఇందుకు కేటాయింపులు చేయాలని నిర్ణయించింది. బ్యాంకుల్లో ఇండియన్‌ ఓవర్సీస్‌బ్యాంక్‌కు అధ్వాన్నంగా మారిపోయింది. ఏప్రిల్‌ణుంచి డిసెంబరువరకూ తొమ్మిదినెలల కాలంలో నష్టాలు 132శాతానికి పెరిగాయి. పంపిణీ చేయదగిన రిజర్వులో 30శాతానికి నష్టాలుమించి పోయాయి. బ్యాంక్‌ఆఫ్‌మహారాష్ట్ర,ఐడిబిఐబ్యాంకు, యూకో బ్యాంకు, సెంట్రల్‌ బ్యాంక్‌ ఆఫ్‌ ఇండియా లు కూడా ఇదే తీరులో ఉన్నట్లు ఫిట్స్‌రేటింగ్స్‌ వెల్ల డించింది. బ్యాంకింగ్‌ వ్యవస్థ పరిపుష్టం కావాలంటే 2019నాటికి 90బిలియన్‌ డాలర్ల తాజా మూల ధనంవనరులు అవసరంఅవుతాయి. బేసెల్‌3 నిబం ధనలకింద మూలధనవనరులు పరిపుష్టంచేసుకోవా లంటే ఇందుకుఎంతోనిధులు అవసరం అవుతాయి.